**Voľby do Európskeho parlamentu**

Voľby do Európskeho parlamentu sa uskutočnia v sobotu **25.05.2019** v čase od 07,00 do 22,00 hodiny. Tak ako aj predošlé voľby aj v týchto voľbách sú Vám k dispozícii pred voľbami v pracovných dňoch počas stránkových hodín aj počas celého volebného dňa zamestnanci mestského úradu a primátorka mesta. Môžete nás kontaktovať na telefónnom čísle 047/430 84 13 a mailovej adrese mesto@poltar.sk. Sme vždy ochotní poradiť, alebo vyhovieť Vašej žiadosti o zapísanie do zoznamu voličov, ktorí žiadajú o možnosť hlasovať mimo volebnej miestnosti, či vystavenie hlasovacieho preukazu. Žiadosti o zaslanie hlasovacieho preukazu na požadovanú korešpondenčnú adresu budú prijímané **do 03.05.2019** a osobne vydávané občanom v pracovnej dobe **do 24.05.2019**.

K dnešnému dňu je do volieb do Európskeho parlamentu na kandidátnych listinách zaregistrovaných 31 politických subjektov.

V meste Poltár sa volebné okrsky nemenia. Občania mesta, ale aj občania Slovenskej republiky, ktorí nemajú trvalý pobyt na území mesta Poltár môžu s vystaveným hlasovacím preukazom vyjadriť svoju podporu zaregistrovanej politickej strane, hnutiu, či koalícii v týchto siedmich volebných okrskoch:

okrsok č. 1 – Bývalá fotoslužba

okrsok č. 2 – Spojená škola

okrsok č. 3 – Základná škola – stará

okrsok č. 4 – Základná škola – nová

okrsok č. 5 – Kultúrny dom Poltár

okrsok č. 6 – Pohostinstvo Zelené

okrsok č. 7 – Kultúrny dom Slaná Lehota

Vo voľbách do Európskeho parlamentu smú voliť aj občania SR , ktorí majú trvalý pobyt mimo územia Slovenskej republiky a mimo územia Európskej únie s platným cestovným pasom a s predložením čestného vyhlásenia o pobyte v cudzine.

Právo voliť majú aj cudzinci s trvalým pobytom na území mesta Poltár, ktorí sú občanmi členských štátov Európskej únie a v lehote do 15. 03. 2019 požiadali o zapísanie do voličského zoznamu. K dnešnému dňu toto právo žiadny cudzinec, žijúci na území mesta, nevyužil.

V Poltári, 15.04.2019

Elena Macove

evidencia obyvateľov